stanford-oval/wikipedia huggingface dataset:
נבחרת סן מרינו בכדורגל

נבחרת סן מרינו בכדורגל היא נבחרת הכדורגל הלאומית של סן מרינו. הדירוג הנוכחי של נבחרת סן מרינו ברשימת הדירוג של פיפ"א, הוא המקום ה-210 בעולם, נכון ל-28 בנובמבר 2024; הניקוד הוא 747.42 – ללא שינוי לעומת ניקוד קודם. דירוג השיא 118 נמדד לראשונה בספטמבר 1993, והדירוג הנמוך ביותר 211 נמדד לראשונה בנובמבר 2018.
היסטוריה

נבחרת סן מרינו זכתה להצלחה מעטה, בעיקר בגלל האוכלוסייה הקטנה של המדינה. לזכותה רק שלושה ניצחונות, פעמיים 1-0 ופעם אחת 3-1 נגד נבחרת אירופית זעירה אחרת, ליכטנשטיין.
המשחק הרשמי הראשון של נבחרת סן מרינו היה ב-1990, משחק ההפסד 0–4 לשווייץ במסגרת מוקדמות יורו 1992. לפני כן, הפסידה סן מרינו 0–1 לנבחרת האולימפית של קנדה ב-1986, אך משחק זה לא היה משחק רשמי.
שני הניצחונות הרשמיים היחידים של נבחרת סן מרינו היה ב-5 בספטמבר 2024 בתוצאה 1-0 נגד נבחרת ליכטנשטיין, במסגרת ליגת האומות ועוד ניצחון נגד אותה נבחרת באותו הטורניר 3-1 ב-18 בנובמבר 2024.
למרות ההישגים הדלים של הנבחרת החזיקה סן מרינו בתואר השער המהיר ביותר בהיסטוריה במסגרת מוקדמות המונדיאל, לאחר שבמוקדמות מונדיאל 1994 נגד נבחרת אנגליה, כבש דייוויד גאלטרי שער לאחר 8 שניות בלבד מפתיחת המשחק.
שיא זה נשבר במסגרת מוקדמות מונדיאל 2018, כאשר במשחק של בלגיה נגד גיברלטר הבקיע החלוץ הבלגי כריסטיאן בנטקה שער לאחר 7.1 שניות מפתיחת המשחק.
שיא עולמי נוסף שנשבר במשחק של סן מרינו היה ההפסד 0–13 לגרמניה ב-6 בספטמבר 2006, התוצאה השנייה הגבוהה ביותר אי פעם במוקדמות אליפות אירופה (התוצאה הגבוהה היא 14-0, ניצחונה של צרפת על גיברלטר).
בנובמבר 2014 רשמה נבחרת סן מרינו הישג היסטורי כשרשמה את הנקודה הראשונה שלה בהיסטוריית מוקדמות היורו בתיקו 0-0 נגד נבחרת אסטוניה. בנוסף, משחק זה עצר את רצף ההפסדים של נבחרת סן מרינו (61 הפסדים רצופים).
בין המונדיאל הראשון למונדיאל 1990 הנבחרת כלל לא נרשמה למוקדמות, ומאז כשלה בכל ניסיונותיה להעפיל לטורניר. הנבחרת נרשמה לראשונה למוקדמות יורו 1992, וגם כאן כשלה בכל ניסיונותיה להעפיל.
כל גביעי העולם

1930 עד 1990 - לא נרשמה
1994 עד 2022 - לא העפילה
כל אליפויות אירופה

1960 עד 1988 - לא נרשמה
1992 עד 2024 - לא העפילה
ליגת האומות של אופ"א

| שנה | דרג | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| פורטוגל 2018-2019 | ד' | שלב הבתים | 6 | 0 | 0 | 6 | 0 | 16 |
| איטליה 2020-2021 | ד' | שלב הבתים | 4 | 0 | 2 | 2 | 0 | 3 |
| הולנד 2022-2023 | ד' | שלב הבתים | 4 | 0 | 0 | 4 | 0 | 9 |
| 2024-2025 | ד' | עלתה לדרג ג | 4 | 2 | 1 | 1 | 5 | 3 |
| 2026-2027 | ג' |  |  |  |  |  |  |  |
| סה"כ | סה"כ | סה"כ | 18 | 2 | 3 | 13 | 5 | 31 |
משחקי תיקו כוללים גם משחקים שהוכרעו בבעיטות הכרעה
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
ליגת העל המולדובית

| --- | --- |

 שם מלא:  הליגה הלאומית לגברים בכדורגל
 כינוי:  דיוויזיה נשיונאלה
 תחום:  כדורגל
 ארגון:  התאחדות הכדורגל המולדובית 
 מדינות:  מולדובה מולדובה
 קונפדרציה:  אופ"א
 קבוצות:  8
 תקופת הפעילות:  1992–הווה (כ־32 שנים)
 אלופה נוכחית:  פטרוקוב חנצ'שט (2024)
 מירב הזכיות:  שריף טירספול (21)
 מפעל מקביל:  הגביע המולדובי
 מפעל נמוך:  ליגת המשנה המולדובית 
 www.fmf.md
 
ליגת העל המולדובית (במולדובנית: Divizia Naţională, הליגה הלאומית) היא ליגת הכדורגל הבכירה במולדובה. הליגה הוקמה בשנת 1992 עם היפרדות מולדובה מברית המועצות.
בליגה שמונה מועדוני כדורגל, ובתום כל עונה הקבוצה שמסיימת במקום האחרונות מתמודדת על הזכות להישאר בליגה מול קבוצה מהליגה השנייה.
הקבוצות בליגה

להלן הקבוצות המתמודדות בליגת העל המולדובית בעונת 2024/2025:
| קבוצה | עיר | אצטדיון | מספר מושבים |
| --- | --- | --- | --- |
| בלץ | בלץ | אצטדיון אולימפיה בלץ | 5,953 |
| דאצ'יה בויוצ'אן | קישינב | אצטדיון זימברו 2 | 2,000 |
| זימברו | קישינב | אצטדיון זימברו | 10,400 |
| מילסאמי אורחיי | אורחיי | אצטדיון אורחיי | 3,000 |
| ספרטני ספורטול | קישינב | אצטדיון ניספורן | 5,200 |
| פטרוקוב | חנצ'שט | אצטדיון חנצ'שט | 1,200 |
| פלורשט | פלורשט | אצטדיון בנדר | 4,981 |
| שריף | טירספול | אצטדיון שריף | 12,726 |
היסטוריה > אליפות מולדובה הסובייטית (1945 - 1991)

בזמן שליטת ברית המועצות במולדובה SSR, לכל רפובליקה סובייטית הייתה אליפות רפובליקה אזורית, ומעליה הייתה ליגת המשנה הסובייטית, ממנה היו מעפילות הקבוצות מכל ברית המועצות הסובייטית לליגה הבכירה, ליגת העל הסובייטית. הקבוצות המולדוביות לא הצליחו כמעט להעפיל לליגה הבכירה, למעט קבוצה אחת ניסטרו קישינב (כיום נקראת זימברו קישינב), ששיחקה בליגה 11 עונות אך ללא הישגים.
שאר הקבוצות המולדוביות הגיעו רק לליגת המשנה אחרי שזכו באליפות המקומית אך לא הצליחו לעלות לליגת העל.
אלו הן אליפויות שנחשבות ללא רשמיות, אשר התאחדות הכדורגל המולדובית איננה מכירה בהן כיום.
היסטוריה > אליפות מולדובה הסובייטית (1945 - 1991) > אלופות הליגה המולדובית המחוזית בתקופה הסובייטית (1945 - 1991)

קבוצה המסומנת בכתב מודגש זכתה בגביע המולדבי של התקופה הסובייטית באותה העונה והשלימה דאבל מקומי (לא רשמי).
היסטוריה > אליפות מולדובה הסובייטית (1945 - 1991) > טבלת אליפויות הליגה הסובייטית האזורית במולדובה לפי קבוצה

אלו הקבוצות שזכו באליפויות המקומיות במולדובה הסובייטית בין השנים 1945 - 1991.
| קבוצה | זכיות | שנות זכייה |
| --- | --- | --- |
| דינמו קישינב | 8 | 1945, 1946, 1947, 1948, 1952, 1953, 1973, 1974 |
| בורבסטניק/ניסטרול/פישקביק/טיגניה בנדר | 6 | 1949, 1955, 1967, 1971, 1973, 1988 |
| ספרטק/ניסטרו (טקסטלנישיק) טירספול / ניסטרו צ'יוברישיו | 6 | 1956, 1978, 1979, 1980, 1987, 1989 |
| גרניצ'רול גלודני | 4 | 1981, 1982, 1983, 1984 |
| KSKhl קישינב | 3 | 1954, 1957, 1961 |
| טמפ טירספול | 3 | 1963, 1964, 1968 |
| קרסנויה זנמיה קישינב | 2 | 1950, 1951 |
| פוליטכניקה קישינב | 2 | 1969, 1970 |
| סטרויטל טירספול | 2 | 1976, 1977 |
| מולדבקבל בנדר | 1 | 1958 |
| NIISVIV קישינב | 1 | 1959 |
| טירספול | 1 | 1960 |
| אוניברסיטט קישינב | 1 | 1962 |
| אנרג'ייה טירספול | 1 | 1965 |
| סטורינדוסטריה בלטי | 1 | 1966 |
| קולחוז אים לנינה אדינט | 1 | 1972 |
| איסקרה-סטאל | 1 | 1985 |
| אוונגארד לזובסק | 1 | 1986 |
| מולדובגידרומאש קישינב | 1 | 1990 |
| ספראנצה ניספורני | 1 | 1991 |
היסטוריה > הליגה המולדבית הבכירה העצמאית (החל מ-1992)

לאחר שמולדובה החזירה עצמאות מלאה התאחדות הכדורגל המולדבית העצמאית החדשה (ה-FMF) פתחה את הליגה המולדבית הבכירה ובאותה העונה הפכה ההתאחדות לחברה רשמית בפיפ"א ואופ"א, והליגה מתקיימת מאז.
אליפויות הליגה לפי עונה

קבוצה המסומנת בכתב מודגש זכתה בגביע המולדובי באותה העונה והשלימה דאבל מקומי.
| עונה | אלופה | סגנית | מקום שלישי |
| --- | --- | --- | --- |
| 1992 | זימברו קישינב | טיליגול-טיראס טירספול | גגאוזיה אוגוזספורט |
| 1992/1993 | זימברו קישינב | טיליגול-טיראס טירספול | מולדובה בורוסני |
| 1993/1994 | זימברו קישינב | טיליגול-טיראס טירספול | קודרו קלרסי |
| 1994/1995 | זימברו קישינב | טיליגול-טיראס טירספול | אולימפיה בלץ |
| 1995/1996 | זימברו קישינב | טיליגול-טיראס טירספול | קונסטרוקטול קישינב |
| 1996/1997 | קונסטרוקטול קישינב | זימברו קישינב | טיליגול-טיראס טירספול |
| 1997/1998 | זימברו קישינב | טיליגול-טיראס טירספול | קונסטרוקטול קישינב |
| 1998/1999 | זימברו קישינב | קונסטרוקטול קישינב | טיליגול-טיראס טירספול |
| 1999/2000 | זימברו קישינב | שריף טירספול | קונסטרוקטול קישינב |
| 2000/2001 | שריף טירספול | זימברו קישינב | טיליגול-טיראס טירספול |
| 2001/2002 | שריף טירספול | ניסטרו אוטצ'י | זימברו קישינב |
| 2002/2003 | שריף טירספול | זימברו קישינב | ניסטרו אוטצ'י |
| 2003/2004 | שריף טירספול | ניסטרו אוטצ'י | זימברו קישינב |
| 2004/2005 | שריף טירספול | ניסטרו אוטצ'י | דאצ'יה קישינב |
| 2005/2006 | שריף טירספול | זימברו קישינב | טירספול |
| 2006/2007 | שריף טירספול | זימברו קישינב | ניסטרו אוטצ'י |
| 2007/2008 | שריף טירספול | דאצ'יה קישינב | ניסטרו אוטצ'י |
| 2008/2009 | שריף טירספול | דאצ'יה קישינב | איסקרה-סטאל ריבניצה |
| 2009/2010 | שריף טירספול | איסקרה-סטאל ריבניצה | אולימפיה בלץ |
| 2010/2011 | דאצ'יה קישינב | שריף טירספול | מילסאמי אורחיי |
| 2011/2012 | שריף טירספול | דאצ'יה קישינב | זימברו קישינב |
| 2012/2013 | שריף טירספול | דאצ'יה קישינב | טירספול |
| 2013/2014 | שריף טירספול | טירספול | וריס קישינב |
| 2014/2015 | מילסאמי אורחיי | דאצ'יה קישינב | שריף טירספול |
| 2015/2016 | שריף טירספול | דאצ'יה קישינב | זימברו קישינב |
| 2016/2017 | שריף טירספול | דאצ'יה קישינב | מילסאמי אורחיי |
| 2017 | שריף טירספול | מילסאמי אורחיי | פטרוקוב חנצ'שט |
| 2018 | שריף טירספול | מילסאמי אורחיי | פטרוקוב חנצ'שט |
| 2019 | שריף טירספול | ספינטול גאורגה | פטרוקוב חנצ'שט |
| 2020/2021 | שריף טירספול | פטרוקוב חנצ'שט | מילסאמי אורחיי |
| 2021/2022 | שריף טירספול | פטרוקוב חנצ'שט | מילסאמי אורחיי |
| 2022/2023 | שריף טירספול | פטרוקוב חנצ'שט | זימברו קישינב |
| 2023/2024 | פטרוקוב חנצ'שט | שריף טירספול | זימברו קישינב |
אליפויות לפי קבוצות

| קבוצה | זכיות | סגנויות | מקום שלישי | שנות זכייה |
| --- | --- | --- | --- | --- |
| שריף טירספול | 21 | 3 | 1 | 2000/2001, 2001/2002, 2002/2003, 2003/2004, 2004/2005, 2005/2006, 2006/2007, 2007/2008, 2008/2009, 2009/2010, 2011/2012, 2012/2013, 2013/2014, 2015/2016, 2016/2017, 2017, 2018, 2019, 2020/2021, 2021/2022, 2022/2023 |
| זימברו קישינב | 8 | 5 | 6 | 1992, 1992/1993, 1993/1994, 1994/1995, 1995/1996, 1997/1998, 1998/1999, 1999/2000 |
| דאצ'יה קישינב | 1 | 7 | 1 | 2010/2011 |
| טירספול | 1 | 2 | 2 | 1996/1997 |
| מילסאמי אורחיי | 1 | 2 | 3 | 2014/2015 |
| פטרוקוב חנצ'שט | 1 | – | – | 2023/2024 |
| טיליגול-טיראס טירספול | - | 6 | 3 | - |
| ניסטרו אוטצ'י | - | 3 | 3 | - |
| איסקרה-סטאל ריבניצה | - | 1 | 1 | - |
| ספינטול גאורגה | - | 1 | - | - |
Jingle Bell Rock

"Jingle Bell Rock" הוא שיר חג המולד אמריקאי שיצא במקור על ידי בובי הלמס ב-28 בנובמבר 1957. שיר החג הקלאסי הזה הפך למרכיב עיקרי בעונת חג המולד בארצות הברית ונחשבת לשירו הידוע של בובי הלמס. השילוב הייחודי של השיר של אלמנטים של מוזיקת חג המולד, רוק אנד רול, רוקבילי וקאנטרי תרם לפופולריות המתמשכת שלו.
רקע

"Jingle Bell Rock" הולחן על ידי ג'וזף קרלטון ביל (1900–1967) וג'יימס רוס בות' (1917–1976). עם זאת, הייתה מחלוקת ארוכת שנים, כשבובי הלמס וגיטריסט השיר האנק גרלנד טוענים שהם שינו באופן משמעותי את השיר המקורי, שלטענתם נקרא "Jingle Bell Hop", לפני שהקליטו אותו. למרות תרומתם, לא הלמס ולא גרלנד קיבלו קרדיטים לכתיבה או תמלוגים עבור השיר.
הגרסה של בובי הלמס

הגרסה של בובי הלמס מ-1957 לשיר, בהפקתו של פול כהן, נותרה אחד הביצועים הידועים ביותר לשיר. הרצועה כוללת הפניות לשירים פופולריים אחרים משנות ה-50 ומזכירה את "Jingle hop". מרכיבים בולטים בהקלטה זו כוללים את הגיטרה החשמלית שמבוצעת על ידי האנק גרלנד וקולות רקע של אניטה קר זינגרס.
הלמס הקליט את השיר מספר פעמים במהלך הקריירה שלו, כולל הקלטות חוזרות ב-1965, 1967, 1970 ו-1983. כל גרסה תרמה למורשת המתמשכת של השיר.
הגרסה של ברנדה לי

ב-1964 הקליטה ברנדה לי את הביצוע שלה ל-"Jingle Bell Rock" לאלבומה Merry Christmas from Brenda Lee. ההקלטה הזו, שפורסמה ב-19 באוקטובר 1964, הפכה להצלחה במצעדים והמשיכה להיות קשורה לעונת החגים.
גרסאות כיסוי

במהלך השנים, "Jingle Bell Rock" בוצע על ידי אמנים שונים, כולל לינדזי לוהן ב-2022 עבור הסרט "חג מולד בלתי נשכח" של נטפליקס.
מיקומי שיא

הגרסה המקורית של בובי הלמס ל-"Jingle Bell Rock" זכתה להצלחה משמעותית במצעדי מוזיקה שונים, הן עם יציאתו הראשונית והן בשנים שלאחר מכן. השיר נכנס באופן עקבי למצעדים במהלך עונת החגים. ראוי לציין כי בשנת 2019, השיר הגיע לעשירייה הפותחת של בילבורד הוט 100, וקבע שיא של ההמתנה הארוכה ביותר לכניסה לעשירייה הפותחת, 60 שנה, ארבעה חודשים ושבועיים לאחר כניסתו הראשונית למצעד.
מיקומי שיא > הגרסה של בובי הלמס

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 4 |  |
|  אוסטריה | Ö3 אוסטריה טופ 40‏ | 5 |  |
|  אוסטרליה | מצעד הסינגלים האוסטרלי | 6 |  |
|  איטליה | מצעד הסינגלים האיטלקי | 3 |  |
|  אירלנד | מצעד הסינגלים האירי | 6 |  |
|  ארצות הברית | בילבורד הוט 100 | 3 |  |
|  ארצות הברית | מצעד השירים העכשוויים למבוגרים | 18 |  |
|  ארצות הברית | מצעד שירי הקאנטרי | 60 |  |
|  ארצות הברית | הולידיי 100 | 2 |  |
|  ארצות הברית | רבי המכר בחנויות | 6 |  |
|  ארצות הברית | מצעד הקאנטרי איירפליי | 13 |  |
|  ארצות הברית | רולינג סטון טופ 100 | 3 |  |
|  גרמניה | GfK – טופ 100 | 6 |  |
|  דנמרק | היטליסטן | 6 |  |
|  דרום אפריקה | אנטרטיינמנט מוניטורינג אפריקה | 50 |  |
|  הולנד | מצעד 100 הסינגלים ההולנדיים | 10 |  |
|  הונגריה | סינגל טופ 40 | 13 |  |
|  הונגריה | סטרים טופ 40 | 5 |  |
|  הממלכה המאוחדת | מצעד הסינגלים הבריטי | 7 |  |
|  הממלכה המאוחדת | מצעד האינדי הבריטי | 4 |  |
|  וייטנאם | וייטנאם הוט 100 | 91 |  |
|  ולוניה | אולטראטופ 40 | 13 |  |
|  יוון | המצעד היווני הבינלאומי | 4 |  |
|  יפן | Hot Overseas | 12 |  |
|  לטביה | לטביה טופ 40 | 3 |  |
|  ליטא | AGATA | 3 |  |
|  נורווגיה | VG-lista | 10 |  |
|  ניו זילנד | המצעד הניו זילנדי הרשמי | 5 |  |
|  סינגפור | RIAS | 18 |  |
|  סלובניה | SloTop50 | 16 |  |
|  סלובקיה | טופ 100 סינגלים דיגיטליים | 8 |  |
|  ספרד | PROMUSICAE | 49 |  |
|  סקוטלנד | מצעד הסינגלים הסקוטי | 81 |  |
|  פולין | סטרימינג טופ 100 | 33 |  |
|  פורטוגל | מצעד הסינגלים הפורטוגזי | 7 |  |
|  פלנדריה | אולטראטופ 50 | 16 |  |
|  צ'כיה | מצעד 100 הסינגלים הדיגיטליים | 21 |  |
|  צרפת | SNEP | 35 |  |
|  קנדה | קנדה הוט 100 | 4 |  |
|  קרואטיה | מצעד הסינגלים של קרואטיה | 18 |  |
|  שוודיה | סוורייטופליסטן | 7 |  |
|  שווייץ | המצעד השווייצרי | 5 |  |
מיקומי שיא > הגרסה של בובי הלמס > מצעדי סוף שנה

|   ‏‏‏  2020> מדינה |   ‏‏‏  2020> מצעד |   ‏‏‏  2020> מיקום שיא |   ‏‏‏  2020>  |
| --- | --- | --- | --- |
|  הונגריה | סטרים טופ 40 | 81 |  |
|   ‏‏‏  2021> מדינה |   ‏‏‏  2021> מצעד |   ‏‏‏  2021> מיקום שיא |   ‏‏‏  2021>  |
| --- | --- | --- | --- |
|  עולמי | בילבורד גלובל 200 | 182 |  |
|  הונגריה | סטרים טופ 40 | 91 |  |
|   ‏‏‏  2022> מדינה |   ‏‏‏  2022> מצעד |   ‏‏‏  2022> מיקום שיא |   ‏‏‏  2022>  |
| --- | --- | --- | --- |
|  עולמי | בילבורד גלובל 200 | 167 |  |
|  ארצות הברית | בילבורד הוט 100 | 86 |  |
|  הונגריה | סטרים טופ 40 | 97 |  |
|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |   ‏‏‏  2023>  |
| --- | --- | --- | --- |
|  עולמי | בילבורד גלובל 200 | 165 |  |
|  ארצות הברית | בילבורד הוט 100 | 68 |  |
|  קנדה | קנדה הוט 100 | 89 |  |
|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |   ‏‏‏  2024>  |
| --- | --- | --- | --- |
|  עולמי | בילבורד גלובל 200 | 164 |  |
|  ארצות הברית | בילבורד הוט 100 | 68 |  |
|  ארצות הברית | מצעד שירי הסטרימינג | 44 |  |
|  ארצות הברית | מצעדי שירי הסטרימינג – קאנטרי | 21 |  |
מיקומי שיא > הגרסה של ברנדה לי

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | הולידיי 100 | 76 |  |
מיקומי שיא > הגרסה של ג'ורג' סטרייט

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | מצעד שירי הקאנטרי | 69 |  |
מיקומי שיא > הגרסה של ארון טיפין

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | מצעד שירי הקאנטרי | 52 |  |
מיקומי שיא > הגרסה של רסקל פלאטס

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | מצעד שירי הקאנטרי | 29 |  |
מיקומי שיא > הגרסה של בלייק שלטון ומירנדה למברט

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | מצעד שירי הקאנטרי | 37 |  |
|  ארצות הברית | מצעד הקאנטרי איירפליי | 34 |  |
מיקומי שיא > הגרסה של Hall & Oates

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 128 |  |
|  אוסטריה | Ö3 אוסטריה טופ 40‏ | 36 |  |
|  אוסטרליה | מצעד הסינגלים האוסטרלי | 32 |  |
|  אירלנד | מצעד הסינגלים האירי | 73 |  |
|  ארצות הברית | הולידיי 100 | 24 |  |
|  גרמניה | GfK – טופ 100 | 30 |  |
|  הולנד | מצעד 100 הסינגלים ההולנדיים | 33 |  |
|  הונגריה | סינגל טופ 40 | 31 |  |
|  הונגריה | סטרים טופ 40 | 27 |  |
|  הממלכה המאוחדת | מצעד הסינגלים הבריטי | 80 |  |
|  יוון | המצעד הבינלאומי היווני | 96 |  |
|  ליטא | AGATA | 68 |  |
|  ניו זילנד | המצעד הניו זילנדי הרשמי | 20 |  |
|  פולין | איירפליי טופ 100 | 79 |  |
|  פורטוגל | מצעד הסינגלים הפורטוגזי | 75 |  |
|  שוודיה | סוורייטופליסטן | 51 |  |
|  שווייץ | המצעד השווייצרי | 54 |  |
נתוני מכירות > הגרסה של בובי הלמס

| מדינה | תואר | עותקים | מקור |
| --- | --- | --- | --- |
| איטליה (FIMI) | פלטינה | 70,000 |  |
| בריטניה (BPI) | פלטינה 2× | 1,200,000 |  |
| דנמרק (IFPI Danmark) | פלטינה 2× | 180,000 |  |
| ניו זילנד (RMNZ) | פלטינה | 30,000 |  |
| ספרד (PROMUSICAE) | זהב | 25,000 |  |
| פורטוגל (AFP) | פלטינה | 10,000 |  |
סטרימינג
| יוון (IFPI Greece) | פלטינה | 2,000,000 |  |
נתוני מכירות > הגרסה של Hall & Oates

| מדינה | תואר | עותקים | מקור |
| --- | --- | --- | --- |
| אוסטרליה (ARIA) | פלטינה | 70,000 |  |
| בריטניה (BPI) | כסף | 200,000 |  |
| ניו זילנד (RMNZ) | זהב | 15,000 |  |
הערות שוליים

↑  Year-end Charts 2024 – Billboard Global 200 Songs, בילבורד, ‏2024
↑  Year-end Charts 2024 – Hot 100 Songs, בילבורד
↑  Year-end Charts – Streaming Songs, בילבורד, ‏2024
↑  Year-end Charts – Country Streaming Songs, בילבורד, ‏2024
↑  Certificazioni - FIMI, www.fimi.it (ב־)
1 2  Original Soundtrack, The Lion King - Ost, Album, BPI (באנגלית)
↑  Bobby Helms "Jingle Bell Rock" | IFPI, ifpi.dk
1 2  The Official New Zealand Music Chart, THE OFFICIAL NZ MUSIC CHART (באנגלית)
↑  Música, El portal de, JINGLE BELL ROCK - BOBBY HELMS | EPDM (באנגלית אמריקאית), נבדק ב-2023-12-09
↑  file_2023-01-30-17-47-02.pdf
↑  IFPI Charts, web.archive.org, ‏2023-12-03
↑  Dec 2022 Single Accreds.pdf, Dropbox (באנגלית)
| --- | --- |
בקרת זהויות :  MusicBrainz work: 9ab3c6a7-e71a-3445-a74e-c52b2f3be283
מחסור

מדפי ירקות ריקים בסניף "שופרסל"
מחסור הוא עובדה בסיסית של החיים, על פיה קיימת רק כמות סופית של משאבים, שאינם מספיקים בהכרח לכל יישום נדרש.
בתחום הכלכלה מתייחס המונח למשאבים המסוגלים לייצר, בעזרת הטכנולוגיה הקיימת, כמות סופית ומוגבלת של מוצרים המביאה למצב בו הביקוש עולה על ההיצע ואין מספיק משאבים או מוצרים זמינים בשוק העונים על הביקוש.
בטבע, המחסור הוא אחד המנועים החזקים ביותר של האבולוציה. בקרב האנושות המחסור הוא הבסיס לקיומה של מערכת כלכלית. ללא מחסור אין מה שיניע פעילות כלכלית כלשהי ולהפך - פעילות כלכלית לא יעילה או היעדר פעילות כלכלית מובילים למצב של מחסור. מחסור יכול להיווצר גם באופן פתאומי כתוצאה מאירועים כאסון טבע, מלחמה וכדומה.
מחסור יכול להתבטא בזמינות מוגבלת של אמצעי ייצור - הון, עבודה ומקרקעין, ושל מוצרים.
ראו גם

בעיית המחסור
הערות שוליים

↑  יקיר פלסנר, יסודות הכלכלה נוסח ישראל, משרד הביטחון - ההוצאה לאור, תל אביב 1990, עמ' 13
| --- | --- |
בקרת זהויות :  NLI: 987007558460105171  BnF: cb12017798t (data)  GND: 4164266-1  LCCN: sh85118018 
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
גאון

ערך זה עוסק באדם בעל יכולות אינטלקטואליות גבוהות במיוחד. אם התכוונתם למשמעות אחרת, ראו .
גאון הוא אדם הנחשב לבעל אינטליגנציה או יצירתיות גבוהות במיוחד. המילה הייתה במקורה תואר כבוד מופלג ביהדות בתקופת הגאונים ומאוחר יותר תואר לרבנים גדולים. השימוש בה התפשט לתחומים נוספים בעברית החדשה, כמקבילה למילה הרומית genius שמשמעותה המקורית קשורה ליצירתיות ולא לידענות.
הגדרה

הגדרת הגאונות כתכונה אנושית הניתנת למדידה ולא רק כתואר כבוד, והניסיון להגדיר גאונות ולחזות אותה, הם רעיונות שמקורם במאה ה-19, עם עליית תחומי הפסיכולוגיה והפסיכומטריה. במהלך המאה ה-20, ניסיונות לקשור בין תוצאות גבוהות במיוחד במבחני אינטליגנציה לבין יצירתיות והשגים יוצאי דופן לא עלו יפה. אין כיום הגדרה מוסכמת של גאונות, או הבנה ברורה של הגורמים המביאים להישגים בולטים.
בתקופה המודרנית זוכים אנשים בעלי יצירתיות ויכולת בתחומים שונים להכרה ולפרסום. זוכי תחרויות (כגון אליפויות שחמט) או פרסים מכובדים (כגון פרס נובל), אנשים שהגיעו להצלחה כלכלית בולטת המביאה למעמד ציבורי (כמו סטיב ג'ובס, סרגיי ברין ולארי פייג') ואף ספורטאים בולטים במיוחד (כמו דייגו מראדונה) זוכים לעיתים קרובות להתייחסות ציבורית כגאונים. אנשים שאינם בין החיים, שהישגים בולטים במיוחד נקשרו בשמם, מתוארים לעיתים בדיעבד כגאונים, גם אם לא זכו להכרה כזו בימי חייהם. דוגמאות לכך הם המלחין וולפגנג אמדאוס מוצארט והצייר וינסנט ואן גוך. אישים אחרים בהיסטוריה זכו להכרה כגאונים כבר בימי חייהם עקב הישגים חריגים במיוחד, בעיקר בתחומי המתמטיקה, המדע והפילוסופיה. דוגמאות בולטות הם לאונרדו דה וינצ'י, ברוך שפינוזה, אלברט איינשטיין, רנה דקארט, אייזק ניוטון, גוטפריד לייבניץ, קרל פרידריך גאוס, עמנואל קאנט ופרידריך ניטשה.
בפסיכומטריה מסווגים כגאונים נבחנים שהשיגו תוצאות של 140 ומעלה במבחני מנת משכל (אחד ל-100 נבחנים בקירוב). עם זאת, הרעיון של מבחן התנהגותי אחד, הבוחן מגוון מצומצם של נושאים, ומתיימר למדוד כמותית יצירתיות או אינטליגנציה או לחזות הישגים עתידיים, שנוי במחלוקת.
במשמעותה הכללית המילה "גאון" מתארת התייחסות סובייקטיבית לאדם הנתפס כבעל יכולת שכלית מרשימה במיוחד, בדרך כלל לנוכח הישגים מיוחדים או היכרות אישית, ולא תכונה מסוימת שניתנת למדידה[דרוש מקור].
גאונות יכולה להתקשר ליכולות כגון קישור בין רעיונות מתחומים שונים, הבנת רעיונות מופשטים ומורכבים, פריצת מסגרות ומחשבה לא שגרתית, ניתוח מהיר של מידע חדש וקישורו עם ידע קיים, ושילובים של יכולות אלו מתבטאים ביכולת פתרון בעיות סבוכות וקבלת החלטות מועילות במהירות.
אטימולוגיה

מקור המילה "גאון" הוא בתנ"ך ושורשה במילים גאווה וגאות (גאון הירדן). הצירוף "גאון יעקב" המופיע בתהלים, מ"ז, ה' מפורש כ"תפארת ישראל", בהמשך הפך "גאון" להיות תואר לראש ישיבה, והפך לתואר של ראשי ישיבות בבבל, וממנו נגזר שמה של תקופת הגאונים ביהדות. במרוצת הדורות נעשה התואר גאון כינוי לראשי ישיבה בכלל, ולאדם גדול וחריף בלימוד התורה. מכאן הצירוף "הרב הגאון" וגם כינויו של ר' אליהו בן שלמה זלמן – הגאון מווילנה. בעברית המודרנית, בהשפעת המשמעויות הקדומות יותר ודמיון הצליל למילה הרומית genius, התרחבה משמעות התואר גאון מ'אדם חכם בתורה' לאדם חכם ומחונן או בעל כישרון יוצא דופן בתחום מסוים. כיוון שהמילה "גאון" הפכה גם לשם תואר, ניתן להטותה לצורת נקבה "גאונה".
תורשה או טיפוח

ההשערה כי קיים בסיס גנטי או תורשתי לגאונות הייתה נפוצה בחברה ובמחקר, החל מסוף המאה ה-19 אם לא קודם לכן, לאחר פרסום תורת האבולוציה ועדויות על מאפיינים גופניים העוברים בתורשה. השערה זו נתמכת, לדוגמה, במספר מקרים של זוכי פרס נובל שאחד מהוריהם זכה בפרס נובל (דוגמה בולטת היא אירן ז'וליו-קירי, בתם של בני הזוג מארי ופייר קירי - שלושתם זכו בפרס). כמו כן קיימות משפחות שהולידו מקרבן מספר אנשים בולטים בתחומם לאורך דורות - כמו המלחינים ממשפחת באך והמתמטיקאים ממשפחת ברנולי.
עם זאת, ניתן לתת למקרים אלה גם הסברים חלופיים, כגון ערכים משפחתיים חינוך מוצלח במיוחד לו זכו, והיותם של הוריהם דמויות מופת, ומעמד חברתי שכיוונו את הילדים אל תחומי העניין של הוריהם. ההתנגדות להשערת הגאונות התורשתית נובעת גם מקיומם של מקרים של גאונות שהופיעה "יש מאין" מבחינה תורשתית - גאונים שהוריהם לא היו בעלי כישרון יוצא דופן בתחומם, כגון סריניוואסה רמנוג'אן ואייזק ניוטון.
קיימים גם מקרים של אנשים שפיתחו יכולות יוצאות דופן בתחומים ספציפיים לאחר תאונה או מחלה. מכך ניתן לשער כי גאונות קשורה למבנה המוח המאקרוסקופי. אך אין בכך תשובה חד משמעית לשאלה. מבנה המוח יכול להיות מושפע מתורשה, מגורמים סביבתיים מתמשכים כגון חינוך ותזונה, או מאירועים חד פעמיים, ואין למדע עדיין הבנה של התהליכים המעורבים בכך ואף קיים ספק האם תתגלה ההבנה.
ניתן לראות סוגיה זו כחלק ממחלוקת רחבה יותר - השאלה אם אינטליגנציה היא תכונה תורשתית או נרכשת. לשאלה זו אין תשובה חד משמעית, למרות שנים רבות של מחקרים ונתונים סטטיסטיים שנאספו לצורך אישוש כל אחת מההשערות, אך יש לה משמעויות פוליטיות בהקשר של מאבקים בין גזעיים ותרבויות.
עם התקדמות הבנת הגנום האנושי, טוענים מומחים בתחום הגנומיקה כיום כי מעבר בתורשה הוא מודל פשטני מדי לרוב התכונות האנושיות, רעיון התורשה במובנו הקלאסי אינו כלי שימושי, במיוחד עבור תכונות מורכבות כמו אינטליגנציה, והשימוש בו הוא חסר תוקף מדעי.
מאחר שגאונות היא מעצם הגדרתה אירוע נדיר ביותר, בלתי אפשרי להסיק מסקנות מתוך הדוגמאות הבודדות. בעולם התחרותי המודרני, תדמיתו של אדם כגאון יכולה להיות תוצאה של נסיבות שאינן קשורות רק לכישוריו האינטלקטואליים, כגון יחסי ציבור, קשרים חברתיים, אופי (רדיפת פרסום, דבקות במטרה, הצלחה בהשגת תקציבים, יכולת מינוף עבודת אנשים אחרים, ועוד), ואף צירופי מקרים (הצלחה מקרית במחקר, חשיפה מקרית לרעיונות או לבעיות הדורשות פתרון).
ראו גם

גאון חישוב
תסמונת סוואנט
תאוריית האינטליגנציות המרובות